ཆུང་ས་ཞིག་ནས་ཆབ་སྲིད་མི་སྣ་ཞིག་མི་ཚང་ཞིག་གི་གཉེན་སྟོན་མཛད་སྒོར་ཞུགས་ཡོད་ན།དེར་གཞན་པ་ཞིག་ཡོང་ནས་མཛད་སྒོའི་དཀྱིལ་ནས་ཡར་ཡོང་སྟེ་འུར་ཟིང་བསླངས་ན་དེ་ནི་མི་ཚང་དེ་ལ་གུས་མེད་ཞུས་པ་རེད།ཨ་རི་ན་ཡོད་མཁན་ཞིག་གིས་དེ་ཙམ་ཨི་མི་ཤེས།འདི་ཚོ་རྒྱུན་ཤེས་རེད།གལ་ཏེ་ཁྱོད་རང་གི་བློ་ལ་མ་བབ་པའི་སྤྱི་འཐུས་ཤིག་༧གོང་ས་མཆོག་གི་ཕོ་བྲང་དུ་མཇལ་གཅར་དང་ཚོགས་འདུ་ཤིག་ལ་བསླེབས་ཡོད་ན།ཁྱོད་ཀྱིས་གཏམ་བརྗོད་རང་དབང་གི་དར་ཆ་འཕྱར་ནས་ཕོ་བྲང་ནང་ལ་རྒྱུག་རྒྱུ་ཡིན་ནམ།རྒྱུག་ཆོག་གི་མ་རེད།རྒྱུག་ན་༧སྐུ་མདུན་ལ་གུས་ཞབས་མེད་པ་རེད།རྒྱུ་མཚན་ནི་དེ་ནི་ཁོང་སྒེར་གྱི་བཞུགས་གནས་རེད།དེ་ནང་བཞིན།འཁྲུངས་སྐར་མཛད་སྒོ་འདི་བསྟན་པ་ཡར་འཕེལ་ལ་བདག་པ་ཞིག་མ་རེད།བུད་མེད་དེ་ཚོ་ལ་བདག་པ་ཞིག་མ་རེད།དེ་ནི་༧གོང་ས་མཆོག་དང་དེར་འདུས་བོད་པ་ཚང་མའི་ཐུན་མོང་གི་སྡིང་ཆ་རེད།སྐབས་དེར་༧གོང་ས་མཆོག་གི་འཁྲུངས་སྐར་དང་བོད་པ་སྤྱི་བྱིངས་ཀྱི་འདོད་འདུན་དེ་རྩི་བཀུར་བྱ་ཡུལ་ཨང་དང་པོ་དང་གཅིག་པུ་དེ་རེད།དེ་ལ་ཐོབ་ཐང་གི་སྐད་ཆ་བཤད་ས་ཡོད་མ་རེད།གལ་ཏེ་བཤད་ན་དེ་ནི་ཐོབ་ཐང་མ་ཤེས་པའི་རྟགས་རེད།དཔེར་ན།གནམ་གྲུའི་ནང་ནས་མི་གཅིག་གིས་ཅ་ཟིང་པ་ོབཟོས་ན་ཐོབ་ཐང་བཤད་ས་མེད་པ་རེད།རྒྱུ་མཚན་ནི་སྐབས་དེར་གནམ་གྲུ་དེ་ནི་འགྲུལ་བ་སྤྱི་ལ་དབང་བའི་ཁོར་ཡུག་རེད།སྐབས་དེར་འགྲུལ་བ་སྤྱིའི་བདེ་འཇགས་དང་སྡོད་བཟོས་བདེ་བ་ནི་ཀུན་གྱིས་རྩི་སྲུང་དགོས་པའི་རྩ་དོན་ཨང་དང་པོའང་རེད་ལ་གཅིག་པུའང་རེད།